બારડોલીના સરદાર ટાઉન હોલ અને બાપા સીતારામ મંદિર પાછળની ખુલ્લી ખાડીમાંગટરના પાઇપ ઊતરતી વખતે ક્રેઈનનો ઉપરનો હિસ્સો હાઈ ટેંશન વીજ લાઈનને અડી જતા બે શ્રમજીવીઓને કરંટ લાગ્યો હતો. જે પૈકી એક શ્રમજીવીનો મોત થયું હતું. મંગળવારે રાત્રે આ મામલે બારડોલી પોલીસે એજન્સીના સુપરવાઇઝર, ક્રેન માલિક અને ક્રેન ઓપરેટર વિરુદ્ધ સદોષ માનવ વધનો ગુનો નોંધ્યો હતો. જો કે આ મામલે કામ કરનાર એજન્સી કે પાલિકાના જવાબદાર અધિકારીને તહોમતદાર બનાવવામાં નહીં આવતા અનેક તર્કવિતર્ક સર્જાય રહ્યા છે.